**ROKIŠKIO RAJONO SAVIVALDYBĖS TARYBA**

**S P R E N D I M AS**

**DĖL PRIEMOKOS SKYRIMO ROKIŠKIO RAJONO SAVIVALDYBĖS ADMINISTRACIJOS DIREKTORIAUS PAVADUOTOJUI**

2018 m. kovo 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 9 punktu, Lietuvos Respublikos valstybės tarnybos įstatymo 23 straipsnio 1 dalimi, 26 straipsnio 1 dalies 1 punktu Rokiškio rajono savivaldybės taryba n u s p r e n d ž i a:

Skirti Rokiškio rajono savivaldybės administracijos direktoriaus pavaduotojai Danguolei Kondratenkienei nuo 2018 m. kovo 26 d. iki savivaldybės tarybos įgaliojimų laiko pabaigos keturiasdešimt procentų jos pareiginės algos priemoką už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Regina Strumskienė

**ROKIŠKIO RAJONO SAVIVALDYBĖS TARYBOS SPRENDIMO**

**DĖL PRIEMOKOS SKYRIMO ROKIŠKIO RAJONO SAVIVALDYBĖS ADMINISTRACIJOS DIREKTORIAUS PAVADUOTOJUI**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Vadovaujantis Lietuvos Respublikos vietos savivaldos įstatymo nuostatomis ir Lietuvos Respublikos valstybės tarnybos įstatymo nuostatomis skirti priemoką Rokiškio rajono savivaldybės administracijos direktoriaus pavaduotojui.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, patvirtintas Rokiškio rajono savivaldybės tarybos 2015 m. kovo 27d. sprendimu Nr. TS-102 ‚Dėl Rokiškio rajono savivaldybės tarybos veiklos reglamento patvirtinimo“, Lietuvos Respublikos valstybės tarnybos įstatymas.

**Sprendimo projekto esmė.**

Vadovaujantis Lietuvos Respublikos vietos savivaldos įstatymo 16 straipsnio 2 dalies 9 punktu, sprendimą dėl Administracijos direktoriaus pavaduotojo darbo užmokesčio nustatymo priima savivaldybės taryba, nes tai išimtinė Savivaldybės tarybos kompetencija. Savivaldybės administracijos direktoriaus pavaduotojas yra valstybės tarnautojas (Lietuvos Respublikos valstybės tarnybos įstatymo 3 priedas „Valstybės tarnautojų suvienodintų pareigybių sąrašas“).

Lietuvos Respublikos valstybės tarnybos įstatymo 23 straipsnio 1 dalis reglamentuoja, kad valstybės tarnautojų darbo užmokestį sudaro: pareiginė alga, priedai, priemokos ir apmokėjimas už darbą poilsio ir švenčių dienomis, nakties bei viršvalandinį darbą ir budėjimą.

Vadovaujantis Lietuvos Respublikos valstybės tarnybos įstatymo 26 straipsnio 1 dalimi valstybės tarnautojams mokamos šios priemokos:

1) už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės;

2) už papildomų užduočių atlikimą, kai atliekamos pareigybės aprašyme nenustatytos funkcijos (papildomos užduotys valstybės tarnautojui suformuluojamos raštu);

3) už darbą kenksmingomis, labai kenksmingomis ir pavojingomis darbo sąlygomis.

Priemokų dydį nustato valstybės tarnautoją į pareigas priimantis asmuo. Lietuvos Respublikos valstybės tarnybos įstatymo 26 straipsnio 1 dalies 1 ir 2 punktuose nurodytų priemokų suma negali viršyti 60 procentų pareiginės algos.

**Galimos pasekmės, priėmus siūlomą tarybos sprendimo projektą:**

**teigiamos** – bus įgyvendinti aukščiau iš vardintų teisės aktų reikalavimai.

**neigiamos** – nėra.

**Kokia sprendimo nauda Rokiškio rajono gyventojams.** Tiesioginės naudos nebus.

**Finansavimo šaltiniai ir lėšų poreikis:** sprendimo

įgyvendinimui lėšos reikalingos savivaldybės administracijos direktoriaus pavaduotojo priemokai 602,00 Eur. su socialinio draudimo įmokomis per mėnesį.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas-** teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Juridinio ir personalo skyriaus vedėja Regina Strumskienė